SMART เผยกำไรไตรมาส 2 โต 48% แตะ 8 ลบ. หลังรายได้เพิ่ม-ต้นทุนลด
SMART เผยกำไรไตรมาส 2 โต 48% แตะ 8 ลบ. จากช่วงเดียวกันเมื่อปีก่อนมีกำไร 5.71 ลบ. หลังรายได้เพิ่ม-ต้นทุนลด ขณะที่งวด 6 เดือน มีกำไรเพิ่มขึ้น 148.69% มาที่ 21 ลบ. จากช่วงเดียวกันเมื่อปีก่อนมีกำไร 8.43 ลบ.
7 ส.ค. 2563

บริษัท สมาร์ทคอนกรีต จำกัด (มหาชน) หรือ SMART รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น สาเหตุหลักจากราคาขายที่สูงขึ้นจากปีก่อน และการควบคุมต้นทุนที่มีประสิทธิภาพทำให้กำไรขั้นต้น กำไรก่อนดอกเบี้ย ภาษีและค่าเสื่อมราคา และกำไรสุทธิของบริษัทปรับตัวดีขึ้น อีกทั้งรายได้อื่นของบริษัท สำหรับไตรมาส 2 เกิดจากการรับจ้างขนส่ง และกำไรจากอัตราแลกเปลี่ยนเป็นหลัก
ขณะที่ค่าใช้จ่ายในการบริหารสำหรับไตรมาส 2 เพิ่มขึ้น 1.296 ล้านบาท หรือเพิ่มขึ้ 14.15% เมื่อเทียบกับช่วงเวลาเดียวกันของปีที่ผ่านมา โดยเกิดจากการตั้งสำรองหนี้สงสัยจะสูญตามมาตรฐานรายงานทางการเงินฉบับที่ 9 (TFRS 9) และค่าเสื่อมราคาทรัพย์สินไม่ได้ใช้งานชั่วคราว
ส่วนต้นทุนทางการเงิน สำหรับไตรมาส 2 ลดลง 0.686 ล้านบาท หรือลดลง 56.72% เมื่อเทียบกับช่วงเวลาเดียวกันของปีที่ผ่านมา เกิดจากบริษัทมีการทยอยชำระคืนเงินกู้ยืมให้กิจการที่เกี่ยวข้องกัน